CELEX: C2005/182/04
Language: sk
Date: 2005-07-23 00:00:00
Title: Rozsudok Súdneho dvora (veľká komora) zo 7. júna 2005 vo veci C-17/03 (návrh na začatie prejudiciálneho konania podaný College van Beroep voor het bedrijfsleven): Vereniging voor Energie, Milieu en Water, a iní proti Directeur van de Dienst uitvoering en toezicht energie (Vnútorný trh s elektrickou energiou — Zvýhodnený prístup k cezhraničnej prenosovej sústave elektrickej energie — Podnik prednostne poverený poskytovaním služieb vo všeobecnom hospodárskom záujme — Dlhodobé zmluvy uzavreté pred liberalizáciou trhu — Smernica 96/92/ES — Zásada zákazu diskriminácie — Zásady ochrany legitímnej dôvery a právnej istoty)

23.7.2005   
            
            
               SK
            
            
               Úradný vestník Európskej únie
            
            
               C 182/2
            
         
      ROZSUDOK SÚDNEHO DVORA
   
   (veľká komora)
   zo 7. júna 2005
   vo veci C-17/03 (návrh na začatie prejudiciálneho konania podaný College van Beroep voor het bedrijfsleven): Vereniging voor Energie, Milieu en Water, a iní proti Directeur van de Dienst uitvoering en toezicht energie (1)
   
   (Vnútorný trh s elektrickou energiou - Zvýhodnený prístup k cezhraničnej prenosovej sústave elektrickej energie - Podnik prednostne poverený poskytovaním služieb vo všeobecnom hospodárskom záujme - Dlhodobé zmluvy uzavreté pred liberalizáciou trhu - Smernica 96/92/ES - Zásada zákazu diskriminácie - Zásady ochrany legitímnej dôvery a právnej istoty)
   (2005/C 182/04)
   Jazyk konania: holandčina
   Vo veci C-17/03, ktorej predmetom je návrh na začatie prejudiciálneho konania podľa článku 234 ES podaný rozhodnutím College van Beroep voor het bedrijfsleven (Holandsko) z 13. novembra 2002 a doručený Súdnemu dvoru 16. januára 2003, ktorý súvisí s konaním: Vereniging voor Energie, Milieu en Water, Amsterdam Power Exchange Spotmarket BV, Eneco NV proti Directeur van de Dienst uitvoering en toezicht energie, za účasti: Nederlands Elektriciteit Administratiekantoor BV, pôvodne Samenwerkende Elektriciteits Produktiebedrijven NV, Súdny dvor (veľká komora), v zložení: predseda V. Skouris, predsedovia komôr P. Jann, C. W. A. Timmermans a A. Rosas (spravodajca), sudcovia J.-P. Puissochet, R. Schintgen, N. Colneric, S. von Bahr, M. Ilešič, J. Malenovský a U. Lõhmus, generálna advokátka: C. Stix-Hackl, tajomník: M.-F. Contet, hlavná referentka, vyhlásil 7. júna 2005 rozsudok, ktorého výrok znie:
   
               1)
            
            
               Článok 7 ods. 5 a článok 16 smernice Európskeho parlamentu a Rady 96/92/ES z 19. decembra 1996 o spoločnej právnej úprave vnútorného trhu s elektrickou energiou sa nevzťahujú iba na technické predpisy, ale ich treba vykladať v tom zmysle, že sa musia uplatniť pri každej diskriminácii.
            
         
               2)
            
            
               Tieto články bránia vnútroštátnym opatreniam, ktoré priznávajú podniku prednostne kapacitu cezhraničného prenosu elektrickej energie, nech už tieto opatrenia pochádzajú od prevádzkovateľa sústavy, od kontrolóra prevádzky sústavy alebo zákonodarcu, pokiaľ tieto opatrenia nie sú schválené v rámci postupu stanoveného v článku 24 smernice 96/92.
            
         
      (1)  Ú. v. EÚ C 70, 2.3.2003.